

**IPA PROGRAM JADRANSKE PREKOGRANIČNE SURADNJE**

**Programsko područje (Područja prihvatljiva za financiranje)**

Prihvatljivo područje programa obuhvaća slijedeće hrvatske županije: Dubrovačko-neretvansku, Istarsku, Ličko-senjsku, Primorsko-goransku, Šibensko-kninsku, Splitsko-dalmatinsku i Zadarsku. Pridruženo područje koje može koristiti najviše 20% sredstava iz EU fonda IPA je Karlovačka županija.

**Područja ulaganja (Prioriteti i mjere)**

IPA program Jadranske prekogranične suradnje bazira se na sljedećim prioritetima i mjerama:

Prioritet 1 - Gospodarska, društvena i institucionalna suradnja (mjere: Istraživanje i inovacije, Novčana potpora inovativnim malim i srednjim poduzećima, Društvene, radničke i zdravstvene mreže, Institucionalna suradnja);

Prioritet 2 - Prirodna i kulturna bogatstva i sprječavanje rizika (mjere: Zaštita i unaprjeđenje morskog i obalnog područja, Upravljanje prirodnim i kulturnim bogatstvima i sprječavanje prirodnih i tehnoloških rizika, Štednja energije i obnovljivi izvori energije, Održivi turizam);

Prioritet 3 - Pristupačnost i mreže (mjere: Fizička infrastruktura, Sustavi održive pokretljivosti, Komunikacijske mreže).

**Korisnici**

Korisnici IPA programa Jadranske prekogranične suradnje su pravne osobe javnog ili privatnog prava s uredom registriranim na programskom području (izuzetak su nacionalna ili regionalna tijela javne vlasti ili tijela koja djeluju u okviru javnog prava koja na programskom području imaju upravnu nadležnost, a locirana su izvan njega – npr. ministarstva, regionalni uredi itd.), sveučilišta, locirana izvan programskog područja koja na njemu imaju relevantan fakultet, te neprofitne privatne organizacije.

**Alokacija po programu i model sufinanciranja**

Ukupna alokacija IPA sredstava programa za razdoblje od 2007. – 2013. godine iznosi 220.514.346,00 EUR.

Projekti se financiraju do 85% bespovratnim EU (IPA) sredstvima, dok sufinanciranje od strane korisnika iznosi najmanje 15%.

**Sustav provedbe**

Sustav provedbe je “podijeljeno upravljanje“ što znači da hrvatski projektni partneri mogu koristiti ukupnu alokaciju programa bez ograničenja.

**Natječaji**

Prvi poziv za dostavu projektnih prijedloga bio je otvoren od 31. srpnja do 29. listopada 2009. godine u okviru kojeg je odobreno ukupno 33 redovna projekta, od kojih 27 projekata s hrvatskim projektnim partnerima. Za sudjelovanje u projektima iz Prvog poziva hrvatskim korisnicima na raspolaganju je 11.084.694,18 EUR-a bespovratnih IPA sredstava.

Drugi poziv za dostavu projektnih prijedloga bio je otvoren od 03. kolovoza do 02. studenoga 2011. godine u okviru kojeg je odobreno ukupno 32 redovna projekta, od kojih 29 projekata s hrvatskim projektnim partnerima. Za sudjelovanje u projektima iz Drugog poziva hrvatskim korisnicima na raspolaganju je 13.005.500,72 EUR-a bespovratnih IPA sredstava.

Prvi poziv za podnošenje ponuda za Strateške projektne prijedloge bio je otvoren od 03. rujna do 02. studenoga 2012. godine u okviru kojeg je odobreno 11 projekata s hrvatskim projektnim partnerima. Za sudjelovanje u projektima iz Prvog poziva za Strateške projektne prijedloge hrvatskim korisnicima na raspolaganju je 11.314.054,33 EUR-a bespovratnih IPA sredstava.

**Kontakt**

Sanja Vranić

e-mail: [sanja.vranic@mrrfeu.hr](mailto:sanja.vranic@mrrfeu.hr)

**Link na Operativni program**

<http://www.adriaticipacbc.org/download/PROGRAMME_DOCUMENTS/IPA_OP_amended_20112013.pdf>